ai4bharat/Pralekha huggingface dataset:
نیتی آیوگ
اٹل اختراع مشن اے آ ئی ایم ، نیتی آیوگ نے بھارت کی خلائی تحقیق کی تنظیم اسرو اور نورس ایڈوٹیک کے ساتھ مل کر ملک بھر کے سبھی اسکول طلبا کے لئے 11 اگست کو خلاء سے متعلق اختراع کے قومی چیلنج 2023  کا کامیابی کے ساتھ آغاز کیا
این ایس آئی سی 2023 ایک قومی سطح کی مہم ہے ،جسے بھارت کی ابھرتی ہوئی خلائی معیشت اور مستقبل کے فضائی عملے کے تئیں تعاون دینے کے لئے اگلی نسل کے اُن لوگوں کے لئے ڈیزائن کیا گیا ہے ،جو خلاء میں جانے کے متمنی ہیں۔ یہ ایک قومی پلیٹ فارم ہے ،جس کے ذریعہ سرکردہ صنعت کا رجذبہ حاصل کرتے ہیں ،دریافت کے لئے موقعوں سے فائدہ اٹھاتے ہیں اور دنیا کے سامنے اپنی اختراعات کا مظاہرہ کرتے ہیں۔
ملک بھر کے اسکول طلبا میں اختراع اور تجسس کو آگے بڑھانے کے مقصدسے اٹل اختراع مشن فخریہ طور پر خلاء سے متعلق اختراع کے قومی چیلنج این ایس آئی سی کا اعلان کرتا ہے ، جو پورے ملک کے سبھی اسکول طلبا کے لئے کھلا ہے ۔ پانچویں سے بارہویں کلاس تک کے طلبا کے لئے یہ کھلا پلیٹ فارم مہیا کیا گیا ہے جہاں یہ طلبا اپنی اختراع کا مظاہرہ کرسکتے ہیں اور جدید دور کے ، خلائی ٹکنالوجی کے مسائل کو حل کرسکتے ہیں ۔ یہ پلیٹ فارم 11 اگست سے 20 ستمبر 2023 تک کھلا ہے ۔
اے ٹی ایل اور غیر اے ٹی ایل اسکولوں کے طلباٹکنالوجی کے اس پلیٹ فارم پر اپنے اندراج کراسکتے ہیں۔اس پر نورس ایڈوٹیک عمل درا ٓمد کررہا ہے ۔یہ اندراج https://navarsedutech.com/nsic/.پر کیا جاسکتا ہے۔ہر ایک طالب علم اپنی دلچسپی اور سمجھ پر مبنی کوئی ایک مسئلہ منتخب کرے ، جو چیلنج موضوعات میں سے کسی کے تحت ہو۔
این ایس آئی سی جونئیر سائنسدانوں اور سینئیر سائنسدانوں کے لئے انڈسٹری مینٹر ویڈیوز ، وسائل اور چیلنجوں کا مربوط مفاد پیش کرتا ہے،جسے طلبا نئے خیالات کے لئے استعمال کرسکتے ہیں اور اسپیس جنک کلیکشن روبوٹ ، ری یوز ایبل راکٹ ڈیزائن ، سیٹلائٹ ڈیزائن ، مریخ اور مزید سیاروں کے لئے انڈین اسپیس شپ ڈیزائن جیسے مختلف موضوعات کے ایک طریق کار پر اپنی مختصر ریسرچ رپورٹ پیش کرسکتے ہیں۔
اے آئی این کے مشن ڈائریکٹر ڈاکٹر چنتن ویشنو نے باقاعدہ آغاز کے دورا ن تقریر کرتے ہوئے کہا کہ اس چیلنج کا مقصد نوجوان طلبا میں اختراع کا جذبہ پیدا کرنا ہے تاکہ ان میں خلاء کے شعبے میں جلد از جلد شامل ہونے کے بارے میں بیداری پیدا کی جاسکے اور ایک ایسے طریقے سے جس سے نہ صرف انہیں خلا کے شعبے کے بارے میں سیکھنے میں مددملے بلکہ وہ دلچسپ پروجیکٹ اور اختراعات کا مظاہرہ کرسکیں ، جو اس شعبے کے لئے واقعی اہم ہیں۔
بجلی کی وزارت
بجلی کے پروجیکٹوں کی بروقت تکمیل کو یقینی بنانے کے لئے بجلی کی وزارت اور سینٹرل الیکٹرسٹی کی طرف سے کئے گئے اقدامات
بجلی اور ایم این آر ای کے مرکزی وزیر جناب آر کے سنگھ نے آج لوک سبھا میں ایک تحریری جواب میں بتایا کہ ملک میں موجودہ نصب کی گئی بجلی کی پیداواری صلاحیت تقریباََ 394 گیگاواٹ ہے جو2003 میگا واٹ کی پیک ڈیمانڈ کے دوگنے کے برابر ہے۔
انہوں نے بتایا کہ بجلی کی وزارت /سینٹرل الیکٹرسٹی اتھارٹی نے بجلی کے پروجیکٹوں کی بروقت تکمیل کے لئے حسب ذیل اقدامات کئے ہیں۔
- بجلی کی وزارت ایم او پی /سی ای اے وقتاََفوقتاََ سائٹ کا دورہ کرکے زیر تعمیر بجلی کے پروجیکٹوں کی پیش رفت کی نگرانی کرتا ہے اور ڈیولپرس اوردیگر شراکتداروں کے ساتھ بات چیت کرتا ہے اور پروجیکٹ کو شروع کرنے کے لئے اہم امور کو حل کرنے کے لئے دیگر شراکتداروں کے ساتھ وقتاَََ فوقتاََ جائزہ میٹنگیں کرتا ہے۔
- رکاوٹ والے علاقوں کی نشاندہی کے لئے بجلی کی وزارت میں لگاتار جائزہ لیا جاتا ہے تاکہ بین وزارتی اوردیگر اہم امور کو حل کرنے کی راہ ہموار ہو۔
- سینٹرل پبلک انڈر ٹیکنگ کے معاملے میں بجلی کی وزارت کے پروجیکٹ ، پروجیکٹ کے نفاذ کے پیرامیٹر / مائلزاسٹون ،سالانہ مفاہمت نامے میں شامل کئے گئے ہیں جس پر سی پی ایس یو اور بجلی کی وزارت کے درمیان دستخط کئے گئے ہیں۔
- پروجیکٹ کے نفاذ سے متعلق امور ریاستی سرکار ،ضلع انتظامیہ کے ساتھ طے کئے جاتے ہیں تاکہ پروجیکٹ نافذ کئے جانے والی ایجنسیوں کے ذریعہ اٹھائے گئے امور حل کئے جاسکیں۔
- رائٹ آف وے امور کو حل کرنے میں پروجیکٹ کو نافذ کرنے والی ایجنسیوں کی مدد کرنے کے لئے ریاستی سرکار/ ضلع انتظامیہ کے ساتھ معاملات بھی اٹھائے جاتے ہیں۔
وزیراعظم کا دفتر
پارلیمنٹ کی نئی عمارت ہر ایک ہندوستانی کو فخر کا احساس کرائے گی: وزیر اعظم
وزیر اعظم نے شہریوں سے کہا کہ وہ پارلیمنٹ کی عمارت سے متعلق شیئر کی گئی ویڈیو پر اپنے خیالات کا اظہار اپنی آواز میں کریں
وزیر اعظم جناب نریندر مودی نے پارلیمنٹ کی نئی عمارت کی جھلکیاں شیئر کی ہیں۔ جناب مودی نے لوگوں سے اپیل کی ہے کہ وہ اس ویڈیو پر اپنے خیالات کا اظہار اپنی آواز میں کریں۔
ایک ٹویٹ میں وزیر اعظم نے کہا:
’’پارلیمنٹ کی نئی عمارت ہر ہندوستانی کو فخر کا احساس کرائے گی۔ یہ ویڈیو اس شاندار عمارت کی ایک جھلک فراہم کرتی ہے۔ میری ایک خاص اپیل ہے – اس ویڈیو کو اپنی آواز میں شیئر کریں، جس میں آپ کے خیالات کا اظہار ہو۔ آپ کے کچھ ردعمل کو میں ری-ٹویٹ کروں گا۔ #MyParliamentMyPride کا استعمال کرنا نہ بھولیں۔‘‘
وزارت دفاع
فوج کے سربراہ جنرل منوج پانڈے نیپال کے دورے پر روانہ
چیف آف آرمی اسٹاف ، جنرل منوج پانڈے، 5 سے 8 ستمبر 2022 تک نیپال کا دورہ کرنے والے ہیں۔ بطور سی او اے ایس ان کا نیپال کا پہلا دورہ ہے۔ اپنے دورے کے دوران فوج کے سربراہ نیپال کے معزز صدر، نیپال کے معزز وزیر اعظم اور نیپالی فوج کے سربراہ سے ملاقات کریں گے، اس کے علاوہ وہ ملک کی اعلیٰ عسکری اور سویلین قیادت سے بھی ملاقاتیں کریں گے، جہاں وہ بھارت اور نیپال کے دفاعی تعلقات کو بڑھانے کے مواقع پر تبادلہ خیال کریں گے۔
دونوں فوجوں کے درمیان دوستی کی روایت کو جاری رکھتے ہوئے، بھارتی فوج کے سربراہ کو 5 ستمبر 2022 کو نیپال کے معزز صدر کی سرکاری رہائش گاہ سیتل نواس میں ایک تقریب میں نیپال آرمی کے جنرل کے اعزازی عہدے سے نوازا جائے گا۔ سی او اے ایس نیپال آرمی ہیڈکوارٹر کا دورہ بھی کریں گے، جہاں وہ شہید ہونے والے فوجیوں کو خراج عقیدت پیش کریں گے اور نیپالی فوج کی سینئر قیادت کے ساتھ بات چیت کریں گے۔ اپنے دورے کے دوران، سی او اے ایس نیپالی آرمی کمانڈ اینڈ اسٹاف کالج شیو پوری کے طلباء، افسران اور فیکلٹی سے بھی بات چیت کریں گے۔ 6 ستمبر 2022 کو نیپال کے معزز وزیر اعظم سے بھی وہ ملاقات کرنے والے ہیں۔
بھارت - نیپال کے تعلقات تاریخی، کثیر جہتی ہیں اور باہمی احترام و اعتماد کے علاوہ مشترکہ ثقافتی اور تہذیبی رشتوں کی نشان دہی کرتے ہیں۔ بھارت، نیپال کے ساتھ اپنے تعلقات کو اپنی ’نیبر ہڈ فرسٹ‘ اور ’ایکٹ ایسٹ‘ پالیسیوں کے مطابق سب سے زیادہ ترجیح دیتا ہے۔ یہ دورہ موجودہ دو فریقی دفاعی تعلقات کا جائزہ لینے اور باہمی دلچسپی کے شعبوں میں تعاون کو مضبوط بنانے کا موقع بھی فراہم کرے گا۔
وزیراعظم کا دفتر
وزیراعظم نے کینیڈا کے وزیراعظم جسٹن ترودو کو انتخابات میں کامیابی پر مبارکباد دی
نئی دہلی۔22؍اکتوبر۔وزیراعظم جناب نریندر مودی نے آج جناب جسٹن ترودو کو کینیڈا میں انتخابات جیتنے پر مبارکباد دی۔
انہوں نے کہا ’’جسٹن ترودو مبارکباد، بھارت اور کنیڈا یکساں اقدار اورجمہوریت کے تئیں ایک مضبوط عہد بندی نیز تکثیریت کے ساتھ ایک دوسرے سے جڑے ہوئے ہیں ۔ باہمی تعلقات کو مزید مضبوط بنانے کیلئے ایک ساتھ کام کرنے کا منتظر ‘‘۔
Narendra Modi
✔@narendramodi
مبارکباد @JustinTrudeau!
بھارت اور کینیڈا مشترکہ اقدار اور جمہوریت کے تئیں مضبوط عہدبندی نیز تکثیریت کے ساتھ آپس میں جڑے ہوئے ہیں۔
باہمی تعلقات کو مزید مستحکم بنانے کی غرض سے ایک ساتھ کام کرنے کا منتظر
23.6K
6:51 PM - Oct 22, 2019
Twitter Ads info and privacy
3,344 people are talking about this
۔۔۔۔۔۔۔۔۔۔۔۔۔۔۔۔۔۔۔۔۔۔
U-4711
(Visitor Counter : 45
کانکنی کی وزارت
ٹیلنگ ڈیمز
کوئلہ، کانوں اور پارلیمانی امور کے مرکزی وزیر جناب پرہلاد جوشی نے آج لوک سبھا میں ایک تحریری جواب میں بتایا کہ کان کنی کی وزارت کے ماتحت دفتر، انڈین بیورو آف مائنز کے پاس دستیاب ریکارڈ کے مطابق، فائدہ مند پلانٹس، ٹیلنگ پونڈز اور ٹیلنگ ڈیموں کی تعداد سے متعلق ریاست وار معلومات حسب ذیل ہیں:
|
|
نمبر شمار
|
|
ریاست کا نام
|
|
فائدہ مند پلانٹس کی تعداد
|
|
ٹیلنگ پونڈز کی تعداد
|
|
ٹیلنگ ڈیمز کی تعداد
|
|
1
|
|
آندھرا پردیش
|
|
01
|
|
01
|
|
00
|
|
2
|
|
چھتیس گڑھ
|
|
05
|
|
02
|
|
00
|
|
3
|
|
مدھیہ پردیش
|
|
14
|
|
12
|
|
02
|
|
4
|
|
اڈیشہ
|
|
09
|
|
04
|
|
10
|
|
5
|
|
راجستھان
|
|
07
|
|
00
|
|
07
وزارت محنت اور روزگار کے تحت ڈائریکٹوریٹ جنرل آف مائنز سیفٹی  کے ذریعہ فراہم کردہ معلومات کے مطابق، کوئی معلومات موجود نہیں ہے۔
ٹیلنگ ڈیموں کے ضابطے اور نگرانی بشمول اس کے ڈیزائن اور حفاظتی پہلوؤں کا کام ڈی جی ایم ایس وزارت محنت اور روزگار کے تحت میٹلیفرس مائنز ریگولیشنز 1961 کے ضابطہ 130 کے مطابق کرتا ہے۔
آپریٹنگ معیارات اور ٹیلنگ ڈیم کا ڈیزائن مائن مینجمنٹ کے ذریعہ مخصوص سائٹ کی بنیاد پر سائنسی ایجنسی / ادارے کی مشاورت سے تیار کیا جاتا ہے۔ کان کنی کمپنیوں کے ذریعہ آپریٹنگ معیارات کو اپ ڈیٹ کیا جاتا ہے۔
زراعت اور کاشتکاروں کی فلاح و بہبود کی وزارت
پی ایم-کسان اسکیم کی خصوصیتیں
زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں بتایا کہ پردھان منتری کسان سمان ندھی  اسکیم ایک سینٹرل سیکٹر راست فائدے کے تبادلے کی اسکیم ہے، جس کے تحت ملک بھر کے تمام زمین رکھنے والے کسان کنبوں کو 6000 روپے سالانہ مالی امداد فراہم کی جاتی ہے۔ یہ ریاست، مرکز کے زیر انتظام علاقے کی سرکاروں کی طرف سے نشان زد مستفید ہونے والے کسانوں کے بینک کھاتوں میں براہ راست دو دو ہزار روپے کی تین 4 ماہانہ قسطوں میں منتقل کردی گئی ہے۔ آسام، میگھالیہ جموں وکشمیر اور لداخ کی ریاستوں، مرکز کے زیر انتظام علاقوں کو چھوڑ کر مستفیدین کے آدھار سیڈڈ ڈاٹا کی بنیاد پر ادائیگی کی گئی ہے، جنہیں 31 مارچ 2021 تک اس سلسلے میں چھوٹ دی گئی ہے۔
پی ایم کسان اسکیم کے تحت فنڈز مختص نہیں کیے گئے ہیں اور ریاست کے اعتبار سے فنڈز منظور نہیں کئے گئے۔ راجستھان کی ریاست میں فنڈز کے استعمال سے متعلق تقریباً 7082035 مستفیدین کو مختلف قسطوں کا احاطہ کرتے ہوئے اب تک اسکیم کا فائدہ دیاگیا ہے۔ اب تک راجستھان کی ریاست کے معاملے میں اسکیم کے تحت 7632.695 کروڑ روپے کی رقم خرچ کی گئی ہے۔
اس اسکیم کے تحت احاطہ کئے گئے راجستھان کے گنگا نگر ضلع میں مستفیدین کی تعداد 145799 ہے، جبکہ راجستھان کے ڈوسا ضلع میں مستفیدین کی تعداد 171661 ہے۔
..................
ش ح، ح ا، ع ر
17-03-2021
U-2663
(Visitor Counter : 96
سائنس اور ٹیکنالوجی کی وزارت
الزائمر بیماری کے لیے ممکنہ علاج قدرتی پالی فینال میں پایا گیا
سائنسدانوں نے دریافت کیا ہے کہ درختوں میں پائے جانے والے پالی فینالز مثلاً شاہ بلوط اور اوک جیسے درختوں کی ٹہنیوں میں پائے جانے والے ٹینک ایسڈ جیسے قدرتی طور پر بڑی مقدار میں پائے جانے والے مادوں کو الزائمر بیماری  کے علاج کے واسطے فیروپ ٹوسس- اے ڈی ایکسس کو محفوظ اور کم لاگت والی دوا حاصل کرنے کے لیے ماڈیولیٹ کیا جاسکتا ہے اور اس سے ذہنی صلاحیتوں میں گراوٹ لانے والی اس بیماری کی وجہ سے معاشرے پر جو بوجھ ہے وہ کم ہوگا۔
الزائمر ایسی بیماری ہے جو بہت زیادہ پھیلی ہوئی ہے اس میں یادداشت اور شناخت کرنے کی صلاحیت میں گراوٹ آتی ہے۔ اس کے باوجود دہائیوں کی تحقیق کے باوجود اس کے بارے میں خاطر خواہ معلومات کافقدان ہے۔ یہی وجہ ہے کہ ابھی تک کوئی ایسا طریقہ علاج دریافت نہیں کیا جاسکا ہے جو اس بیماری کو پوری طرح ٹھیک کرسکے۔ اب تک کی تحقیقات سے پتہ چلا ہے کہ فیروپ ٹوسس کا عمل الزائمر بیماری کی ایک اہم وجہ ہے۔ الزائمر کی کئی وجوہات جن میں غیرفطری طور پر آئرن کا جمع ہونا، لیپڈ پرآکیسڈیشن ، ردعمل کرنے والی آکسیجن اسپیشیز ، آکسیڈنٹ انزائم گلوٹیتھیون پر آکسیڈیز 4  کی سرگرمی میں کمی آنا شامل ہیں، فیروپ ٹوسس کی خصوصیات سے تعلق رکھتی ہیں ۔ روایتی طریقہ علاج میں فیروپ ٹوسس کے علاج کے لیے آئرن کے چیلٹنگ اور آر او ایس کو غیرمؤثر بنانے پر توجہ مرکوز کی جاتی رہی ہے اورالزائمر بیماری میں فیروپ ٹوسس کو کم کرنے کے لیے جی پی ایکس 4 کے علاج کا ممکنہ طریقہ معلوم نہیں تھا۔ جی پی ایکس4 پروٹین سنتھیسس اپنے آپ میں ایک متحرک کم صلاحیت والا عمل ہے ۔ اس لیے جو مالیکیول جی پی ایکس4 کو متحرک کرسکتے ہیں اور اس کی سطح کو اوپر اٹھا سکتے ہیں وہ طویل مدتی بیماریوں میں آکسیڈیٹیو دباؤ کو روک سکتے ہیں۔
سائنس اور ٹیکنالوجی کے محکمے  کے ایک خود مختار ادارے جواہر لال نہرو سینٹر فار ایڈوانسڈ سائنٹفک ریسرچ  کے سائنسدانوں نے ایک مطالعے میں بتایا ہے کہ قدرتی طور پر پائے جانے والے پالی فینولز فیروپ ٹوسس اور الزائمر کی بیماری میں فائدے مند ثابت ہوسکتے ہیں۔ اس مطالعے سے پتہ چلا ہے کہ قدرتی پالی فینال، ٹینک ایسڈ  جی پی ایکس4 کے تحریک کار اور اس میں اضافہ کرنے والے دونوں کے طور پر کام کرسکتے ہیں۔ یہ نیا نقطہ نظر جی پی ایکس4- فیروپ ٹوسس – الزائمر بیماری کے ایکسس کو ماڈیولیٹ کرکے الزائمر بیماری کے علاج کے لیے ایک نظریاتی طور پر ترقی یافتہ اور جامع طریقہ فراہم کراتا ہے۔
یہ مطالعہ کیمیکل سائنسز جریدے میں شائع ہوا ہے ۔ اس دریافت سے ادویات کے سلسلے میں کام کرنے والے کیمسٹوں کو الزائمر کے علاج کے لیے نئے اور قدرتی مادوں کو تلاش کرنے کی تحریک ملے گی۔
پبلی کیشن لنک: https://doi.org/10.1039/D3SC02350H
-----------------------
ش ح۔ا گ ۔ ع ن
U NO: 9435
(Visitor Counter : 62
بہت چھوٹی، چھوٹی اور درمیانی صنعتوں کی وزارت
کے وی آئی سی نے دیوالی کے لئے اعلی معیار والے ململ فیبرک کے ماسک لانچ کئے
نئی دہلی،30اکتوبر 2020/ بر ف جیسے سفید اور چمکیلے دلکش کھادی کے نئے چہرے کے ماسک کے ساتھ اس دیوالی تہوار کے مبارک باد اور نیک خواہشات۔ دیوالی تہوار کے مدنظر ، کھادی اور گرام ادیوگ کمیشن  نے مغربی بنگال کے روایتی کھادی کاریگروں کے ذریعہ اصلی ململ کپڑے ، ایک اعلی معیار اور انتہائی باریک سوتی کپڑے سے بنے دو سطحی ماسک کا ایک محدود ایڈیشن لانچ کیا ہے ۔ ان ماسک پر ہیپی دیوالی لکھا ہوا ہے۔ آئندہ آنے والے دنوں میں کے وی آئی سی ، کرسمس اور نئے سال کے لئے خصوصی ماسک بھی لانچ کرے گا۔ دو سطحی کھادی سوتی اور تین سطحی سلک ماسک کے زبردست عوامی ردعمل کے بعد ململ کپڑے کے فیس ماسک تیار کئے گئےہیں۔ ابھی تک کے وی آئی سی نے چھ ماہ سے بھی کم عرصے میں ملک بھر میں 18 لاکھ سے زیادہ ایسے ماسک فروخت کئے ہیں۔
دیوالی ململ فیس ماسک کی قیمت برائے نام 75 روپے ہے اور یہ دہلی میں کھادی آؤٹ لیٹ اور کے وی آئی سی کے آن لائن ای پورٹل www.khadiindia.gov.in. کے ذریعہ سے آن لائن فروخت کے لئے دستیاب ہیں۔
دیگر کھادی کے جداگانہ فیس ماسک کی طرح ، ململ کے فیس ماسک بھی جلد کے مطابق ، دھونے کے لائق ،دوبارہ استعمال کرسکنے والے اور بائیو ڈی گریڈایبل اور معاشی اعتبار سے کفایتی فیس ماسک ہیں جو تمام جیبوں کےلئے مناسب ہیں۔اس فیس ماسک میں اصل سفید ململ کے کپڑے کی دو پرتیں ہوتی ہیں۔ماسک پر چمکیلے سرخ پائپن کا ڈیزائن بنا ہوا ہےکیونکہ اسے تہوار کے لباس کے ساتھ میل کرنے کے لئے ڈیزائن کیا گیاہے۔ کے وی آئی سی کے چیئرمین جناب ونے کمار سکسینہ نے کہا کہ دوہری پرت کے دیوالی فیس ماسک کی قیمت بہت کم ہے، لیکن اس کی قدر بہت بڑی ہے۔ تہواروں کے موقعوں کے دھیان میں رکھتے ہوئے لوگوں کو وبا سے بچانے کے لئے کے وی آئی سی کی یہ ایک اور کوشش ہے۔
جناب سکسینہ نے کہا ،بیماری کے پھیلاؤ سے لوگوں کی حفاظت کر نے کے علاوہ، کے وی آئی سی مسلسل چہرے کے ماسک کو فیشن ایبل بنانے کے لئے کام کررہا ہے۔ ان ململ کپڑے کے فیس ماسک میں ہمارے چہرے کے ماسک میں تنوع کو جوڑا ہے جن میں سوتی اور ریشمی ماسک بھی شامل ہیں۔ اسکے ساتھ ہی ململ کے یہ ماسک کھادی کاریگروں کے لئے اضافی روزگار پیدا کررہا ہے۔
اس کپڑےکو فیس ماسک کو اس لئے چنا گیا ہے کہ یہ اندر نمی کی مقدار کو بنائے رکھنے میں مدد کرتا ہے، جبکہ ہوا کو گذرنے کے لئے ایک آسان راستہ فراہم کرتا ہے۔ اس ماسک کو خاص بنانے والی ایک اور بات یہ ہے کہ اس کپڑے کو ہاتھ سے کاتا جاتا ہے اور ہاتھ سے بنا جاتا ہے، جو جلد پر بے حد ملائم محسوس ہوتے ہیں اور لمبے عرصے تک استعمال کے لئے آرام دہ ہوتے ہیں۔
م ن۔ ش ت۔ج
Uno-6839
(
سماجی انصاف اور تفویض اختیارات کی وزارت
درج فہرست ذاتوں کے لئے ترقیاتی ایکشن پلان کا نفاذ
سماجی انصاف اور تفویض اختیارات کے وزیر مملکت جناب رام داس اٹھاولے نے آج راجیہ سبھا میں ایک تحریری جواب میں بتایا کہ سماجی انصاف اور تفویض اختیارات کی وزارت ہر ایک سہ ماہی کے لئے درج فہرست ذاتوں اور کے لئے ترقیاتی ایکشن پلان کے واسطے مختص شدہ فنڈ کے اخراجات کی نگرانی کر رہی ہے۔ اس سلسلے میں ایک پورٹل تیار کیا گیا ہے جو ریئل ٹائم بنیاد پر ان فنڈس کے استعمال کے کام کاج کو دکھا تا ہے۔
ڈی اے پی ایس سی در حقیقت درج فہرست ذاتوں کی بہبود کے لئے مختلف وزارتوں کے ذریعہ چلائے جانے والی مختلف اسکیموں کا ایک مجموعہ ہے۔ عام طور پر وزارتوں کی اسکیموں کا ہر ایک پانچ سال کی مدت میں اندازہ قدر کے لئے مطالعہ کیا جاتا ہے، بشرطیکہ اسکیم کی مدت پانچ سال سے زیادہ نہ ہو۔ اسکیم کے مطالعے کی ذمہ داری پوری طرح نفاذ کرنے والی وزارتوں پر ہوتی ہے۔
ڈی اے پی ایس سی مختلف وزارتوں کے ذریعہ چلائی اور نافذ کی جانے والی اسکیموں کی سرگم ہے ڈی اے پی ایس سی کوئی علیحدہ اسکیم نہیں ہے، ڈی اے پی ایس سی کے تحت آنے والی اسکیموں میں ایسی اسکیمیں شامل ہیں جو درج فہرست ذاتوں کی آبادی کو براہ راست فائدہ پہنچاتی ہے۔ چونکہ ڈی اے پی ایس سی کے تحت شرکت کرنے والی وزارتوں کے لئے ضروری ہوتا ہے کہ وہ درج فہرست ذاتوں کی بہبود کے لئے فنڈس مختص کریں، اس لئے یہ ڈی اے پی ایس سی کے واسطے قانونی فریم ورک تیار کئے جانے کا کوئی مسئلہ نہیں ہے۔
درج فہرست ذاتوں کی ترقی کے لئے حکومت نے متعدد اقدامات کئے ہیں، جن کے مثبت نتائج سامنے آئے ہیں اور جن کے نتیجے میں درج فہرست ذاتوں اور بقیہ آبادی کے درمیان خلاء کو کم کیا جاسکا ہے ۔ یہ بھی ضروری قرار دیا گیا ہے کہ تمام ریاستیں / وزارتیں / محکمے درج فہرست کی ذاتوں کی آبادی کے لئے اپنی بڑی اسکیموں کے تحت فنڈس کا ایک خاص فیصد مقرر کریں تاکہ ان کے سماجی ، اقتصادی فلاح وبہبود کے لئے وافر وسائل دستیاب رہیں۔ سال 18-2017 سے سماجی انصاف اور تفویض اختیا رات کے محکمے کے ذمہ درج فہرست ذاتوں کے لئے ترقیاتی ایکشن پلان  ، اس سے پہلے کہ درج فہرست ذاتوں کے لئے ضمنی منصوبے  / متعلقہ 41 مرکزی وزارتوں اور محکموں کے معاملے میں درج فہرست ذاتوں کی بہبود کے لئے مختص کی گئی رقم  کے مادی اور مالیاتی نتائج کی مونیٹرنگ کرنے کا کام سونپا گیا ہے۔ درج فہرست ذاتوں کے لئے مختص کی گئی رقم 20-2019 میں 72936.29 کروڑ روپے سے بڑھا کر 21-2020 میں 83256.62 کروڑ روپے کردی گئی ہے۔ یعنی تقریبا 14.15 فیصد کا اضافہ کیا گیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔

U-14752
(Visitor Counter : 101
وزارت اطلاعات ونشریات
ازبیکستان نے بھارتی فلمسازوں کو وسطی ایشیا کی جمہوریہ میں فلموں کی عکس بندی یعنی شوٹنگ کی خصوصی دعوت دی
‘‘ہم چاہتے ہیں کہ بھارت –ازبیکستان دوستی مضبوطی کے ساتھ ہمیشہ قائم ودائم رہے ’’
ازبیکستان اپنے ملک میں فلم سازی کے لئے بھارت کے فلمسازوں کے ساتھ اشتراک کرنے کا خواہشمندہے ۔ مشرقی ایشیائی جمہوریہ ، اپنے ملک میں فلموں کی شوٹنگ کے لئے بھارت کی قومی اورعلاقائی زبانوں کی فلم صنعت سے وابستہ فلم انڈسٹری کے متعلقہ فریقوں اورشراکت داروں کی میزبانی کرنے کی خواہشمندہے ۔ہاں بھارتی فلمسازوں کو گرم جوشی کے ساتھ دعوت دی گئی ہے کہ وہ ازبیکستان کی مسجدوں ، مقبروں اوردیگر کلیدی مقامات سمیت ، وہاں کے فن تعمیر ، ، مذہبی اہمیت کے حامل اورقدرتی مقامات کا فلم سازی کے لئے استعمال کرکے ، اپنی فلموں کی معنویت، افادیت ، گوناگونیت اورقدرمیں اضافہ کریں ۔
ازبیکستان کے سنیماٹوگرافی ایجنسی کے ڈائریکٹر جنرل کی مشیر، ڈاکٹر بارنواُنگ بووانے گوا میں جاری بھارت کے 53ویں بین الاقوامی فلم فیسٹول –اُفی کے دوران آج ، اپنے ملک میں فلموں کی عکس بندی سے متعلق یہ دعوت دی ۔ ان کے ہمراہ ازبیکستان کے معروف فلم ہدایت کارخیلال نسیم اوف اورلزیدبیگ تیمورف اورفلمساز عطا بیگ خوجیئف بھی اس فلم فیسٹول میں شرکت کررہے ہیں ۔
محترمہ بارنو اُنگ بووا نے کہاکہ‘‘ ہمارے ملک میں تاشقندفلم فیسٹول میں بالی ووڈ کی فلموں کی نمائش کی گئی تھی ۔ ہم نے تمل ، تیلگو اوربنگالی فلم صنعت جیسی بھارت کی دیگرفلم صنعتوں کو بھی اپنے ملک میں فلموں کی عکس بندی کے لئے مدعو کیاہے ۔’’
انھوں نے مطلع کیاکہ ‘‘مغربی بنگال کے طلباء کو ، تاشقند بین الاقوامی فلم فیسٹول میں فلمسازی سے متعلق ایک پانچ روزہ مقابلے میں شرکت کرنے کی دعوت دی گئی تھی ۔ ہم نے الّوارجن اوررشمیکا مندانا کو بھی دعوت دی ہے کہ وہ تاشقند بین الاقوامی فلم فیسٹول کے اگلے ایڈیشن میں شرکت کریں اور اپنی فلموں کی نمائش کریں ۔ ان دونوں شخصیات نے ہماری دعوت قبول کرلی ہے ۔’’
ازبیکستان کے معروف ڈائریکٹرخیلال نسیم اوف نے بتایاکہ ان کے ملک میں بالی ووڈ کی فلمیں اور ہندی فلموں کے گانے بہت مقبول ہیں ۔ ہم بھارتی موسیقی سن کر اور بھارتی فلمیں دیکھ کے ہی بڑے ہوئے ہیں ۔ ان میں دیگر کے علاوہ راج کپوراورہیمامالنی اورشاہ رخ خان کی فلمیں شامل ہیں ۔ ہم ان سبھی سے محبت کرتے ہیں اوروہ ہماری زندگیوں کا ایک خاص جذباتی حصہ ہیں ۔’’
فلمساز عطابیگ خوجیئف نے بھارتی فلم سازوں کو دعوت دی کہ وہ ازبیکستان کے فلم انسٹی ٹیوٹ کادورہ کریں اورازبیکستان میں اپنی فلموں کی شوٹنگ اور عکس بندی کے لئے اشتراک کریں ۔ ‘‘ہم چاہتے ہیں کہ بھارت –ازبیکستان دوستی ہمیشہ ہمیشہ مضبوطی کے ساتھ قائم ودائم رہے ۔’’
این ایف ڈی سی کے ایم ڈی رویندربھاکرکی قیادت میں بھارت کے ایک فلمی وفد نے اس سال چودھویں تاشقند بین الاقوامی فلم فیسٹول میں شرکت کی تھی۔ ازبیکستان کے ساتھ اشتراک اورمشترکہ فلم سازی کے لئے نئے مفاہمت ناموں پر دستخط کئے گئے ہیں ۔
وزارت خزانہ
پی ایف آر ڈی اے نے سمندر پار ہندوستانی شہریوں کو غیر مقیم ہندوستانیوں کی طرح
این پی ایس میں اندراج کرانے کی اجازت دی
نئی دہلی، 30 اکتوبر 2019، پنشن فنڈ ریگولیٹری اینڈ ڈیولپمنٹ اتھارٹی  نے اب سمندر پار ہندوستانی شہریوں  کو غیر مقیم ہندوستانیوں کی طرح نیشنل پنشن اسکیم  میں اندراج کرانے کی اجازت دے دی ہے۔ یہ اجازت 29 اکتوبر 2019 کو جاری کئے گئے ایک سرکولر کے ذریعہ دی گئی ہے۔حکومت نے محکمہ اقتصادی امور کے غیر ملکی زر مبادلہ بندوبست  ضوابط 2019 سے متعلق 17 اکتوبر 2019 کو جاری کئے گئے نوٹیفکیشن ایس۔ او۔3732  کے تحت یہ طے کیا ہے کہ سمندر پار ہندوستانی شہری پی ایف آر ڈی اے کے زیر انتظام نیشنل پنشن سسٹم کی خرید کرسکتے ہیں بشرطیکہ ایسے افراد پی ایف آر ڈی اے قانون کے التزامات کے تحت سرمایہ کاری کے اہل ہوں اور غیر ملکی زر مبادلہ بندوبست قانون  کے تحت سالانہ/ جمع بچت قابل واپسی ہو۔
این پی ایس میں جمع کی گئی رقم پر سیکشن 80 سی سی ڈی  کے تحت 50 ہزار روپے تک اضافی ٹیکس تخفیف کی گنجائش ہے۔ یہ رقم سیکشن 80 سی سی ڈی  کے تحت دستیاب ڈیڑھ لاکھ ٹیکس تخفیف سے علاحدہ ہے۔مرکزی بجٹ 2019 میں انکم ٹیکس قانون کے سیکشن 10  کے تحت این پی ایس سے ایکزٹ/ میچیوریٹی سے نکاسی پر ٹیکس تخفیف کی حد بڑھاکر موجودہ 40 فیصد سے 60 فیصد کردی گئی ہے اور کورپس کے باقی 40 فیصد پر تو پہلے سے ہی ٹیکس میں چھوٹ ہے کیونکہ سالانہ خریداری پر لازماً اس کا استعمال کرلیا جاتا ہے۔
پی ایف آر ڈی اے کے بارے میں
پنشن فنڈ ریگولیٹری اینڈ ڈیولپمنٹ اتھارٹی  پارلیمنٹ کے قانون کے تحت قائم کی گئی ایک قانونی اتھارٹی ہے جس کے قیام کا مقصد نیشنل پنشن سسٹم  اور اس قانون کے تحت آنے والی پنشن اسکیموں کو منضبط کرنا، فروغ دینا اور اس کے منظم فروغ کو یقینی بنانا ہے۔ ابتدا میں این پی ایس کا اعلان ان مرکزی حکومت کے ملازمین کے لئے کیا گیا جنہوں نے یکم جنوری 2014 کو یا اس کے بعد سروس جوائن کی اور بعد میں تقریباً سبھی ریاستی حکومتوں نے اسے اپنے ملازمین کے لئے اپنا لیا۔ این پی ایس کو مئی 2009 سے رضاکارانہ طور پر سبھی شہریوں پر محیط کردیا گیا۔ اس کا دائرہ کارپوریٹس شعبے تک 2011 میں اور غیر مقیم ہندوستانیوں کے لئے اکتوبر 2015 میں وسیع کردیا گیا۔
چھبیس اکتوبر 2019 تک این پی ایس اور اٹل پنشن یوجنا کے تحت خریداروں کی مجموعی تعداد 3.18 کروڑ روپے سے زیادہ ہوچکی ہے اور زیر انتطام اثاثہ  بڑھ کر 379758 کروڑ روپے تک جاپہنچا ہے۔ این پی ایس کے تحت 66 لاکھ سے زیادہ سرکاری ملازمین مندرج ہیں اور نجی شعبے کے 19.2 لاکھ خریداروں نے این پی ایس کو خریدا ہے جبکہ کاپوریٹس کے طور پر رجسٹرڈ اداروں کی تعداد 6812 ہے۔
پی ایف آر ڈی اے نے این پی ایس کے فروغ اور اس ترقی کے تئیں اپنی کوششوں کے تحت ملک میں پنشن کوریج میں اضافہ کرنے کے لئے متعدد اقدامات کئے ہیں۔ 65 سال کی عمر تک کا کوئی بھی ہندوستانی شہری چاہے وہ مقیم ہو یا غیر مقیم یا پھر سمندر پار مقیم ہندوستان شہری۔ سب این پی ایس میں شمولیت کے اہل ہیں۔
۔۔۔۔۔۔۔۔۔۔۔
U- 2
(Visitor Counter : 74
وزیراعظم کا دفتر
وزیراعظم نے پورے سکندرآباد پارلیمانی حلقے میں منعقد کی جارہی ‘‘صحت مند بے بی ’’ شومہم کی ستائش کی ہے
وزیراعظم جناب نریندرمودی نے سکندرآباد کے پورے پارلیمانی حلقے میں منعقد کی جارہی ،‘‘صحت مندبے بی ’’ شومہم کی ستائش کی ہے ۔ جناب مودی ، ثقافت ، سیاحت اور شمال مشرقی خطے کی ترقی کے مرکزی وزیرجی کشن ریڈی کے سلسلہ وار ٹوئیٹ پررد عمل ظاہرکررہے تھے۔ جس میں جناب ریڈی نے مطلع کیا ہے کہ سکندرآباد پارلیمانی حلقے کی ہربستی ، ہرکالونی اور معاشرے میں ‘‘صحت مند بے بی شو’’ کے لئے اندراج کے فارمس کی تقسیم کے ساتھ ہی اس پروگرام کا آغاز کیاگیاہے ۔ انھوں نے یہ بھی بتایاکہ صحت مند بچوں اور ان کے اہل خانہ کی ‘‘پوشن کٹس ’’ اور اسناد کے ساتھ عزت افزائی کی گئی ۔
مرکزی وزیرکے سلسلہ وار ٹوئیٹس کاجواب دیتے ہوئے ، وزیراعظم نے ٹوئیٹ کیا:‘‘یہ قابل ذکرکوشش ہے ، جس سے بچوں کو بہت فائدہ ہوگا۔’’